**KÚPNA ZMLUVA**

uzavretá v súlade s § 409 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

Obchodné meno: **ECOLUTION s.r.o.**

Zapísaný v: Obchodný register vedený OS Banská Bystrica, oddiel Sro, vložka číslo: 16777/S

Sídlo: M. Rázusa 87/11, 984 01 Lučenec, Slovenská republika

Zastúpená: JUDr. Pavol Petráš

IČO: 44 877 960

DIČ: 2022857958

IČ DPH: SK 2022857958

Bankové spojenie: ČSOB, a.s., pobočka Lučenec

IBAN: SK36 7500 0000 0040 0869 0462

E-mail: info@ecolution.sk

Tel: +4219012112200

(ďalej len „kupujúci“)

a

Obchodné meno:

Zapísaný v:

Sídlo:

Zastúpená:

IČO:

DIČ:

IČ DPH:

Bankové spojenie:

IBAN:

E-mail:

Tel:

(ďalej len „predávajúci“)

(kupujúci a predávajúci ďalej spolu ako „zmluvné strany" a jednotlivo ako „zmluvná strana")

**PREAMBULA**

Kupujúci a predávajúci uzatvárajú túto zmluvu ako výsledok zadávania zákazky v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 s názvom predmetu **Technologický rozvoj spoločnosti ECOLUTION s.r.o.** – časť 1: Fermentačné boxy, 4ks.

1. **PREDMET ZMLUVY**
	1. Predmetom tejto zmluvy je záväzok predávajúceho dodať kupujúcemu predmet zákazky:

|  |  |
| --- | --- |
| *Predmet* | *Množstvo* |
| **Fermentačné boxy – 4 kusy** | 1 komplet |

a previesť na kupujúceho vlastnícke právo k uvedenej technológii a záväzok kupujúceho technológiu prevziať do vlastníctva a zaplatiť predávajúcemu dojednanú kúpnu cenu, a to všetko za podmienok dojednaných v tejto zmluve.

* 1. Predmet zmluvy je bližšie špecifikovaný v Prílohe č. 1 k tejto zmluve, ktorá je jej neoddeliteľnou súčasťou.
	2. Súčasťou dodania požadovanej technológie je aj doprava na miesto dodania, inštalácia, montáž a uvedenie do prevádzky. Záväzok predávajúceho dodať technológiu sa považuje za splnený až riadnym splnením záväzkov podľa tohto ods. zmluvy.
1. **MIESTO A ČAS DODANIA**
2. Miestom dodania predmetu zmluvy je: **Lučenec.**
3. Predávajúci sa zaväzuje dodať predmet zmluvy v rozsahu záväzku podľa čl. I. tejto zmluvy najneskôr **do 10 mesiacov** od vystavenia objednávky kupujúceho predávajúcemu, **najneskôr však do 31.5.2025**.
4. Presný dátum a čas dodania predmetu zmluvy si dohodne predávajúci s kupujúcim najmenej tri kalendárne dni vopred.
5. V prípade omeškania predávajúceho s dodaním predmetu zmluvy (v rozsahu záväzku podľa čl. I. tejto zmluvy) v stanovenej lehote si kupujúci uplatní nárok na zmluvnú pokutu vo výške 0,02 % denne z **ceny** nedodaného alebo neskoro dodaného predmetu zmluvy. Zaplatením zmluvnej pokuty nie je dotknutý nárok kupujúceho na náhradu škody. Pokiaľ predmet zmluvy nebude dodaný ani v dodatočnej lehote určenej kupujúcim, kupujúci je oprávnený od tejto časti zmluvy odstúpiť ohľadne nedodanej technológie a má nárok na náhradu škody, ktorá mu nedodaním technológie vznikla; škodou sa v tomto prípade rozumie aj rozdiel medzi kúpnou cenu podľa čl. IV. tejto zmluvy a kúpnou cenou, za ktorú kupujúci obstaral technológiu u iného dodávateľa z dôvodu omeškania predávajúceho.
6. **PODMIENKY DODANIA**
7. Predávajúci sa zaväzuje technológiu zabaliť a vybaviť na prepravu, pričom náklady s tým spojené sú už zahrnuté v kúpnej cene. Technológia musí byť dodaná, príp. zabalená takým spôsobom, ktorý dostatočne zabezpečí jej ochranu a uchovanie.
8. Predávajúci je povinný po dodaní technológie do miesta dodania technológiu nainštalovať, uviesť do prevádzky. Až riadnym splnením povinností podľa tohto ods. zmluvy sa záväzok predávajúceho dodať technológiu považuje za splnený.
9. Pri odovzdaní a prevzatí technológie podpíšu predávajúci a kupujúci alebo ich poverení zástupcovia v mieste dodania preberací protokol/dodací list, ktorý obsahuje najmä, nie však výlučne: dátum odovzdania a prevzatia technológie, záznam z prvej vonkajšej obhliadky technológie, súpis zjavných vád zistiteľných na technológii zistiteľných pri vonkajšej obhliadke, výrobné číslo predmetu zmluvy.
10. Spolu s technológiou je predávajúci povinný odovzdať kupujúcemu všetky doklady, ktoré sa k nej vzťahujú a ktoré sú potrebné na užívanie a na výkon vlastníckeho práva, a to najmä, nie však výlučne návod na obsluhu v slovenskom príp. českom jazyku, preberací protokol/dodací list, záručný list a iné relevantné dokumenty.
11. Momentom uvedenia technológie predávajúcim do prevádzky v mieste jej dodania podľa tejto zmluvy prechádza nebezpečenstvo škody na technológii a vlastnícke právo k technológii na kupujúceho.
12. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za ich činnosť v plnom rozsahu zodpovedá predávajúci, ako keby predmet zmluvy plnil sám.
13. V prípade neuvedenia subdodávateľov v zmluve musí celý predmet zmluvy podľa článku I. tejto zmluvy dodať predávajúci. Predávajúci v Prílohe č. 2 uvedie všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
14. Predávajúci je povinný oznámiť akúkoľvek zmenu údajov o subdodávateľovi kupujúcemu.
15. Zmena, resp. doplnenie subdodávateľa je možné len na základe jeho písomného odsúhlasenia kupujúcim formou dodatku k tejto zmluve.
16. **KÚPNA CENA A PLATOBNÉ PODMIENKY**
17. Kúpna cena za predmet zmluvy je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
18. Kúpna cena za predmet zmluvy v rozsahu podľa čl. I tejto zmluvy je uvedená v Prílohe č. 1, ktorá je neoddeliteľnou súčasťou tejto zmluvy. K cene bude účtovaná daň z pridanej hodnoty v súlade s príslušnými daňovými predpismi SR, najmä Zákonom č. 222/2004 Z. z. Zákon o dani z pridanej hodnoty v platnom znení.
19. V kúpnej cene sú zahrnuté všetky náklady predávajúceho spojené s dodaním technológie a prevodom vlastníckeho práva, vrátane nákladov na balenie, dopravu do miesta dodania, náklady inštalácie, skúšobnej prevádzky a pod.
20. Dohodnutú kúpnu cenu je možné meniť len na základe písomného dodatku k zmluve podpísaného zmluvnými stranami. Takáto zmena nesmie byť v rozpore s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
21. Kúpnu cenu za technológiu sa kupujúci zaväzuje zaplatiť predávajúcemu na základe:
22. Zálohovej faktúry vo výške 50% bez DPH z ceny predmetu zmluvy, do 10 dní od zaslania objednávky predávajúcemu podľa článku II bodu 2 tejto kúpnej zmluvy. Objednávateľ je povinný použiť tieto finančné prostriedky na obstaranie vecí na dodanie predmetu zmluvy.
23. Zálohovej faktúry vo výške 20% bez DPH z ceny predmetu zmluvy, do 10 dní od oznámenia predávajúceho, že predmet zmluvy obstaral v úplnom rozsahu, pričom jeho oznámenie bude obsahovať deklaráciu, že je pripravený na montáž, inštaláciu a následné zaškolenie obsluhy kupujúceho v súlade s článkom I b. 3 tejto kúpnej zmluvy najneskôr  lehote do 7 dní odo dňa zaslania takéhoto oznámenia kupujúcemu.
24. Záverečnou vyúčtovacou faktúrou po odovzdaní a prevzatí predmetu tejto kúpnej zmluvy riadne vystavenej predávajúcim a doručenej kupujúcemu, ktorá bude zahrňovať odpočet prijatých záloh podľa písmena a) a b) tohto bodu kúpnej zmluvy. Predávajúci je oprávnený vystaviť faktúru po splnení záväzku v rozsahu podľa čl. I tejto zmluvy. Splatnosť faktúry je 30 kalendárnych dní odo dňa jej doručenia kupujúcemu, a to bezhotovostným prevodom na účet predávajúceho uvedený v tejto kúpnej zmluve.
25. Predávajúci je povinný najneskôr ku dňu vystavenia záverečnej zúčtovacej faktúry odovzdať kupujúcemu záručný list, doklad o zaškolení obsluhy a iné relevantné doklady k predmetu plnenia.
26. Faktúra musí obsahovať náležitosti daňového dokladu podľa § 71 ods. 2 zákona č. 222/2004 Z. z. o dani z pridanej hodnoty v znení neskorších predpisov. V prípade, že výška kúpnej ceny na faktúre bude nesprávna, alebo ak doručená faktúra nebude obsahovať všetky náležitosti daňového dokladu, alebo k nej nebude priložená príloha podľa ods. 6 vyššie, kupujúci je oprávnený vrátiť faktúru predávajúcemu na jej opravu alebo doplnenie. V tomto prípade začína plynúť nová lehota splatnosti faktúry po jej opätovnom doručení kupujúcemu.
27. V prípade, ak je kupujúci v omeškaní so zaplatením kúpnej ceny za technológiu, predávajúci má nárok na úrok z omeškania vo výške 0,02% z dlžnej sumy za každý aj začatý deň omeškania.
28. **ZODPOVEDNOSŤ ZA VADY, ZÁRUKA**
29. Predávajúci je povinný dodať kupujúcemu predmet zmluvy v množstve a akosti podľa podmienok tejto zmluvy a plne spôsobilý na užívanie na určený účel vyplývajúci z povahy technológie. Predávajúci sa zaväzuje, že technológia ku dňu dodania bude v jeho výlučnom vlastníctve a nebude zaťažená žiadnymi právami tretích osôb a že zároveň bude spĺňať všetky všeobecne záväznými právnymi predpismi a technickými normami stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, má technológia vady.
30. Predávajúci zodpovedá za právne i faktické vady, ktoré má technológia v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na technológii na kupujúceho, ak je vada spôsobená porušením povinností predávajúceho.
31. Predávajúci týmto poskytuje na technológiu záruku po dobu 24 mesiacov. Záručná doba na konkrétnu technológiu bude uvedená v záručnom liste, ktorý bude súčasťou odovzdávajúcej dokumentácie. Záručná doba začína plynúť dňom uvedenia predmetnej technológie predávajúcim do prevádzky v mieste dodania. Zárukou preberá predávajúci zodpovednosť najmä za to, že technológia bude po dojednanú dobu spôsobilá na užívanie na dojednaný účel a bude bez vád. Predávajúci bude na vlastné náklady zabezpečovať záručný servis technológie.
32. Záručná doba neplynie po dobu, po ktorú nemohol kupujúci technológiu užívať pre vady, za ktoré zodpovedá predávajúci.
33. Záruka sa nevzťahuje na vady spôsobené neodbornou manipuláciou s technológiou v rozpore s návodom na obsluhu, prípadne násilným a neoprávneným zásahom do technológie.
34. V záručnej dobe predávajúci vykoná bezplatne záručné preventívne prehliadky technológie vo výrobcom predpísanom rozsahu podľa servisného manuálu.
35. V záruke je zahrnuté aj bezplatné dodávanie náhradných dielov potrebných na riadne fungovanie technológie, ako aj poradenská starostlivosť o technológiu.
36. **OZNÁMENIE VÁD A NÁROKY Z VÁD POČAS ZÁRUČNEJ DOBY**
37. Vady technológie je kupujúci povinný písomne reklamovať u predávajúceho bez zbytočného odkladu po ich zistení, najneskôr však do konca záručnej doby. Pre dodržanie podmienky písomnej reklamácie postačí uplatniť reklamáciu faxom, resp. emailom.
38. Ak si kupujúci uplatní nárok na odstránenie vady technológie, predávajúci je povinný zabezpečiť, že servisný technik sa dostaví na opravu max. do 48 hodín od nahlásenia poruchy. Pod nástupom technika na opravu sa rozumie osobná návšteva technika na pracovisku oznámenom kupujúcim, pričom dni pracovného voľna a pracovného pokoja sa do uvedenej lehoty nezapočítavajú. Predávajúci je povinný zabezpečiť odstránenie vady v zmysle jeho plného sfunkčnenia na vlastné náklady, s odbornou starostlivosťou, najneskôr do siedmych pracovných dní od nahlásenia vady.
39. Pokiaľ si kupujúci neuplatní konkrétny spôsob odstránenia vady, alebo pokiaľ je vada neodstrániteľná spôsobom, ktorý zvolil kupujúci, predávajúci sa zaväzuje, že zvolí taký spôsob odstránenia vady, ktorý je najefektívnejší a najviac zodpovedá potrebám kupujúceho.
40. V prípade omeškania predávajúceho s odstránením vady oproti lehote uvedenej v ods. 2 tohto článku zmluvy, je predávajúci povinný zabezpečiť kupujúcemu náhradnú technológiu použiteľnú na rovnaký účel, ako vadná technológia, v opačnom prípade má kupujúci právo na uplatnenie zmluvnej pokuty voči predávajúcemu vo výške 300,- EUR za každý deň omeškania predávajúceho s odstránením vady alebo poskytnutie náhradnej technológie. Tým nie je dotknutý nárok kupujúceho na náhradu škody v plnej výške.
41. Ak predávajúci neodstráni vadu alebo neposkytne náhradnú technológiu ani v dodatočnej primeranej lehote, ktorú mu kupujúci určil, alebo ak vyhlási, že vadu neodstráni, alebo ak je vada neodstrániteľná, kupujúci je oprávnený od zmluvy odstúpiť.
42. Predávajúci zodpovedá za škodu, ktorá vznikne kupujúcemu v dôsledku toho, že technológia mala vady. Predávajúci zároveň zodpovedá za škodu spôsobenú kupujúcemu nepravdivosťou a/alebo neúplnosťou ktoréhokoľvek z vyhlásení predávajúceho v tejto časti zmluvy.
43. Kupujúci a predávajúci sa po uplynutí záručnej doby môžu dohodnúť na výbere formy pozáručných služieb servisu. Táto dohoda môže byť v dvoch formách:
	* Objednávkový servis - formou jednorazovej alebo celoročnej objednávky
	* Zmluvný servis vykonaný na základe uzatvorenej zmluvy formou celoročnej paušálnej platby podľa vzájomne dohodnutého cenníka.
44. **ODSTÚPENIE OD ZMLUVY**
45. Kupujúci je oprávnený písomne odstúpiť od tejto zmluvy v prípade, že predávajúci podstatne poruší zmluvné povinnosti. Za podstatné porušenie zmluvných povinností sa považuje, ako je uvedené v tejto zmluve, najmä, nie však výlučne, nedodanie technológie v zmysle dohodnutých podmienok riadne a včas a v kvalite podľa dohodnutých podmienok a jej neodovzdanie kupujúcemu v zmluvne dohodnutej lehote, ako aj neodstránenie vád predmetu kúpy za podmienok uvedených v tejto zmluve.
46. Pokiaľ predmet zmluvy nebude spĺňať podmienky a technické parametre požadované kupujúcim v procese obstarávania, kupujúci je oprávnený od tejto zmluvy odstúpiť a má nárok na náhradu škody, ktorá mu v dôsledku toho vznikla; škodou sa v tomto prípade rozumie aj rozdiel medzi kúpnou cenou podľa čl. IV. tejto zmluvy a kúpnou cenou, za ktorú kupujúci obstaral technológiu u iného dodávateľa z dôvodu nesplnenia podmienok predávajúcim týkajúcich sa technických parametrov predmetu zmluvy.
47. Kupujúci si vyhradzuje právo v prípade, kedy ešte nedošlo k plneniu zo zmluvy medzi kupujúcim a predávajúcim a výsledky administratívnej finančnej kontroly Poskytovateľa NFP neumožňujú financovanie výdavkov vzniknutých z obstarávania tovarov, alebo iných postupov, odstúpiť od zmluvy bez akýchkoľvek sankcií a zmluva stráca platnosť od počiatku bez akéhokoľvek nároku na odškodnenie zmluvných strán.
48. Predávajúci je oprávnený odstúpiť od tejto zmluvy, v prípade, že kupujúci nezaplatí dohodnutú kúpnu cenu v zmysle zmluvne dohodnutých platobných podmienok ani do 90 dní od uplynutia dojednanej lehoty splatnosti.
49. Odstúpenie od zmluvy je účinné okamihom doručenia písomného odstúpenia od zmluvy oprávneným účastníkom zmluvy druhému účastníkovi zmluvy. Právne účinky odstúpenia sa spravujú príslušnými ustanoveniami Obchodného zákonníka.
50. **ZÁVEREČNÉ USTANOVENIA**
51. Právne vzťahy touto zmluvou neupravené sa riadia slovenským právom, najmä príslušnými ustanoveniami Obchodného zákonníka, ako aj ďalšími relevantnými právnymi predpismi Slovenskej republiky.
52. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou, vrátane sporov o výklad tejto zmluvy, budú riešené zmierom. Ak nedôjde k vyriešeniu sporov zmierom, zmluvné strany predložia spor na rozhodnutie súdu v Slovenskej republike príslušnému podľa procesných predpisov SR. Zmluvné strany sa dohodli, že táto zmluva a všetky vzťahy (hmotnoprávne aj procesné) z nej vyplývajúce sa budú spravovať právnym poriadkom Slovenskej republiky.
53. Táto zmluva môže byť doplnená a zmenená len na základe písomného dodatku podpísaného zmluvnými stranami.
54. Žiadna zo zmluvných strán nie je oprávnená postúpiť svoje práva a povinnosti podľa tejto zmluvy na inú osobu bez predchádzajúceho písomného súhlasu druhej zmluvnej strany.
55. Jednotlivé ustanovenia každého článku a odseku tejto zmluvy sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení, s výnimkou prípadov, kedy je z dôvodu dôležitosti povahy alebo inej okolnosti týkajúcej sa takéhoto neplatného ustanovenia zrejmé, že dané ustanovenie nemôže byt' oddelené od ostatných príslušných ustanovení. V prípade, že niektoré z uvedených ustanovení bude neplatné, pričom jeho neplatnosť bude spôsobená niektorou jeho časťou, bude dané ustanovenie platiť tak, ako keby bola predmetná časť vypustená. Ak však takýto postup nie je možný, zmluvné strany sa zaväzujú uskutočniť všetky kroky potrebné za tým účelom, aby sa dohodli na ustanovení s podobným účinkom, ktorým sa neplatné ustanovenie v súlade s aplikovateľným právnym poriadkom nahradí.
56. Oprávnení zamestnanci poskytovateľa NFP, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči predávajúcemu kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Predmetnú povinnosť musia obsahovať aj zmluvy medzi predávajúcim a jeho subdodávateľmi.
57. Predávajúci a jeho subdodávatelia sa zaväzujú byť riadne zapísaní v registri partnerov verejného sektora, a to počas celej doby trvania tejto zmluvy, ak im taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“). Predávajúci sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 zákona o registri partnerov verejného sektora boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo zákona o registri partnerov verejného sektora. Porušenie ktorejkoľvek z povinností predávajúceho podľa tohto bodu je podstatným porušením zmluvy a zakladá právo kupujúceho na odstúpenie od tejto zmluvy
58. Predávajúci je povinný bezodkladne písomne informovať kupujúceho o zmene jeho zápisu v registri partnerov verejného sektora alebo o výmaze z registra partnerov verejného sektora a o zmene zápisu alebo výmaze z registra partnerov verejného sektora známeho subdodávateľa.
59. Neoddeliteľnou súčasťou tejto zmluvy sú nasledujúce prílohy:

Príloha č. 1 – Špecifikácia predmetu zákazky a cenová ponuka

Príloha č. 2 - Zoznam Subdodávateľov

1. Zmluva je vyhotovená v piatich rovnopisoch, pričom kupujúci obdrží tri vyhotovenia zmluvy a predávajúci obdrží dve vyhotovenia zmluvy.
2. Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.
3. Zmluva nadobúda platnosť a účinnosť dňom podpisu Zmluvy oprávnenými zástupcami zmluvných strán.

V .............................., dňa ...................................2024 V Lučenci, dňa .................................2024

**Predávajúci: Kupujúci:**

......................................... ................................................

JUDr. Pavol Petráš, konateľ

**Prílohy k zmluve:**

P. Č. Názov prílohy:

Príloha č. 1 Špecifikácia predmetu zákazky a cenová ponuka

Príloha č. 2 Zoznam subdodávateľov

 **Príloha č. 1 Kúpnej zmluvy**

**(samostatný dokument vo formáte .xls)**

**Príloha č. 2 Kúpnej zmluvy**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

V .............................., dňa ...................................2024 V Lučenci, dňa .................................2024

**Predávajúci: Kupujúci:**

......................................... .........................................

JUDr. Pavol Petráš, konateľ